Συγχωνεύσεις ελληνικών αθλητικών συλλόγων
 Στα τέλη της δεκαετίας του 1990, ο προβληματισμός σχετικά με την αναγκαιότητα περιορισμού των δαπανών που συνέβαινε λόγω πολυκερματισμού των αθλητικών δυνάμεων, οδήγησε στην ψήφιση του νόμου 2725/99 που προέβλεπε τη συγχώνευση αθλητικών σωματείων επί τη βάσει προσφερόμενων κινήτρων. Ο στόχος του νομοθέτη ήταν να προκύψουν οικονομικώς ισχυρότερα σωματεία που θα διατηρούσαν τον ερασιτεχνικό τους χαρακτήρα. Στη συνέχεια, με το νόμο 3057/02 δόθηκε η δυνατότητα να συνενώνονται αθλητικά σωματεία και ανώνυμες αθλητικές εταιρείες χωρίς δεσμεύσεις σχετικές με την ιστορικότητα των ομάδων και χωρίς έγκριση των ερασιτεχνικών διοικήσεων ή των τοπικών κοινωνιών.Στις περισσότερες περιπτώσεις οι συγχωνεύσεις οδήγησαν σε αναβάθμιση ομάδων οι οποίες αγωνιστικά είχαν πέσει σε μικρότερη κατηγορία και μέσω της διαδικασίας απορρόφησης του καταστατικού άλλων σωματείων (τα οποία συχνά δεν είχαν καμία γεωγραφική συγγένεια με τον πρώτο σύλλογο) εξασφαλισαν την άνοδό τους σε υψηλότερη κατηγορία. Όσοι διαφωνούν με τις συγχωνεύσεις τις θεωρούν αβάσιμες με το δεδομένο ότι η φιλοσοφία των αθλητικών διατάξεων που την επέτρεψαν είναι η ανάγκη ενίσχυσης των συλλόγων γειτονικών κυρίως περιοχών με τη δημιουργία νέων βιώσιμων ομάδων η οποία ανάγκη δεν πρέπει να γίνεται αντικείμενο εκμετάλλευσης για την εξυπηρέτηση συμφερόντων.Το 2012 με το νόμο 4049 εισήχθησαν γεωγραφικοί περιορισμοί στις συγχωνεύσεις αθλητικών συλλόγων και Α.Α.Ε. επιτρέποντας πλέον συγχώνευση όταν έχουν έδρα στην ίδια Περιφέρεια Η ελληνική Πολιτεία κρατά ουδέτερη στάση για το ζήτημα ενώ έχει μεταφέρει την αρμοδιότητα έγκρισης τέτοιων αιτήσεων στην Επιτροπή Επαγγελματικού Αθλητισμού (ΕΕΑ), ως η μοναδική αρμόδια Αρχή για να εγκρίνει την τελική έκβαση της διαδικασίας, κατόπιν διαβιβάσεως του σχετικού φακέλου από το Υπουργείο Ανάπτυξης (Διεύθυνση Εταιριών και Πίστεως). Υπάρχει η δυνατότητα συγχώνευσης επαγγελματικών αθλητικών τμημάτων με τμήματα που δραστηριοποιούνται σε αθλήματα όμοιου κλάδου, σύμφωνα με τα όσα ορίζει η ελληνική νομοθεσία. Οι συγχωνεύσεις αθλητικών ανωνύμων εταιρειών (Α.Α.Ε.) εφαρμόζονται σε αθλητικές ομάδες της Ελλάδας βάσει του νόμου 3057/2002, ως αποτέλεσμα επέκτασης και εφαρμογής των διατάξεων των εμπορικών νόμων που διέπουν γενικώς τη λειτουργία των εταιρειών βάσει του εμπορικού δικαίου. Συγχωνεύσεις Π.Α.Ε. Οι συγχωνεύσεις ποδοσφαιρικών ανωνύμων εταιρειών (Π.Α.Ε.) βασίζονται στα όσα ορίζει η ελληνική νομοθεσία. Όσον αφορά το συγκεκριμένο θέμα, η Ελληνική Ποδοσφαιρική Ομοσπονδία υιοθέτησε τον Ιούνιο του 2009 στη γενική της συνέλευση, τροπολογία της UEFA, εναρμονίζοντας μάλιστα σχετικά το καταστατικό της, με την οποία απαγορεύονται στο εξής οι συγχωνεύσεις, απορροφήσεις, μετονομασίες κ.λ.π. συλλόγων, όταν η διαδικασία οδηγεί σε προφανή οφέλη για κάποιο από τα συγχωνευμένα μέρη, με κέρδος την αλλαγή κατηγορίας κ.λ.π. Συγχωνεύσεις Κ.Α.Ε. Οι συγχωνεύσεις καλαθοσφαιρικών ανωνύμων εταιρειών (Κ.Α.Ε.) πραγματοποιούνται με βάση την ελληνική νομοθεσία. Υπάρχει η δυνατότητα συγχώνευσης ημιεπαγγελματικών αθλητικών τμημάτων με τμήματα που δραστηριοποιούνται σε αθλήματα όμοιου κλάδου, με βάση τα όσα ορίζει η ελληνική νομοθεσία. Οι συγχωνεύσεις τμημάτων αμειβομένων αθλητών (Τ.Α.Α.) πραγματοποιούνται με βάση τα όσα ορίζει η ελληνική νομοθεσία. Συγχωνεύσεις Τ.Α.Π. (ποδόσφαιρο) Οι συγχωνεύσεις τμημάτων αμειβομένων ποδοσφαιριστών (Τ.Α.Π.) πραγματοποιούνται σύμφωνα με την ελληνική νομοθεσία. Συγχωνεύσεις Τ.Α.Κ. Οι συγχωνεύσεις τμημάτων αμειβομένων καλαθσφαιριστών (Τ.Α.Κ.) πραγματοποιούνται σύμφωνα με τα όσα ορίζει η ελληνική νομοθεσία. Συγχωνεύσεις Τ.Α.Π. (πετοσφαίριση) Οι συγχωνεύσεις τμημάτων αμειβομένων πετοσφαιριστών (Τ.Α.Π.) πραγματοποιούνται σύμφωνα με την ελληνική νομοθεσία. Υπάρχει η δυνατότητα συγχώνευσης ερασιτεχνικών αθλητικών τμημάτων με τμήματα που δραστηριοποιούνται σε αθλήματα όμοιου κλάδου, σύμφωνα με τα όσα ορίζει η ελληνική νομοθεσία. Κατάλογος συγχωνεύσεων ελληνικών ποδοσφαιρικών ομάδων Κατάλογος συγχωνεύσεων ελληνικών καλαθοσφαιρικών ομάδων Γενική Γραμματεία Αθλητισμού: Αθλητικοί Νόμοι
Οι συγχωνεύσεις αθλητικών συλλόγων στην Ελλάδα έχουν μακρά παράδοση. Σύμφωνα με την αθλητική νομοθεσία και ειδικότερα το νόμο 2725/1999, ο οποίος τροποποιήθηκε και συμπληρώθηκε με τους νόμους 3057/2002, και 4049/2012 καθορίζονται οι προϋποθέσεις για την πραγματοποίηση συγχωνεύσεων αθλητικών ομάδων.